منوہر پاریکر

منوہر گوپالکرشن پربھو پاریکر (13 دسمبر 1955ء – 17 مارچ 2019ء) ایک بھارتی سیاست دان اور بھارتیہ جنتا پارٹی کے رہنما تھے جو مارچ 2017ء سے مارچ 2019ء تک بھارتی ریاست گوا کے وزیر اعلیٰ رہے۔ اس سے قبل وہ سنہ 2000ء سے سنہ 2005ء تک اور سنہ 2012ء سے سنہ 2014ء تک گوا کے وزیر اعلیٰ رہے۔

منوہر پاریکر نے گوا میں 2013ء بی جی پی کے پارلیمانی انتخابات کے جلسہ سے قبل نریندر مودی کو وزیر اعظم بنانے کی تجویز دی تھی۔ وہ مودی حکوم میں سنہ 2014ء سے سنہ 2017ء تک وزیر دفاع تھے۔ وہ اترپردیش سے راجیہ سبھا کے رکن بھی رہے۔

27 اکتوبر 2018ء کو حکومتِ گوا نے اعلان کیا کہ وزیر اعلیٰ منوہر پاریکر کو لبلبے کا سرطان ہے۔ 17 مارچ 2019ء کو لبلبے کے سرطان کے باعث وفات پا گئے۔

ابتدائی زندگی اور تعلیم 
منوہر پاریکر 13 دسمبر 1955ء کو ماپسا، گوا میں پیدا ہوئے تھے۔ انہوں نے ابتدائی تعلیم لویولا ہائی اسکول، مارگاؤ سے حاصل کی۔ ثانوی تعلیم مراٹھی زبان میں حاصل کی اور سنہ 1978ء میں میٹالرجیکل انجینئری میں گریجویٹ کرنے انڈین انسٹی ٹیوٹ آف ٹیکنالوجی، بمبئی (آئی آئی ٹی بمبئی) گئے وہ آئی آئی ٹی سے پہلے فارغ التحصیل ہیں جو ایک بھارتی ریاست کے ایم ایل اے تھے۔ سنہ 2001ء میں انڈین انسٹی ٹیوٹ آف ٹیکنالوجی، بمبئی کی جانب سے انہیں پروقار فارغ التحصیل کے اعزاز سے نوازا گیا تھا۔

نجی زندگی 

ان کی زوجہ میدھا کا سنہ 2001ء میں انتقال ہوا تھا۔ ان کے دو بیٹے ہیں - اُتپل نے مشی گن اسٹیٹ یونیورسٹی سے الیکٹریکل انجینئری کیا ہے اور ابھیجیت گوا کا بزنس مین ہے۔

اعزازات 
سنہ 2001ء میں انڈین انسٹی ٹیوٹ آف ٹیکنالوجی، بمبئی نے منوہر پاریکر کو پروقار فارغ التحصیل کا اعزاز دیا۔ سنہ 2012ء کو سیاست کے زمرے میں انہیں سال کے سی این این-آئی بی این بھارتی اعزاز سے نوازا گیا۔ 28 ستمبر 2018ء کو نیشنل انسٹی ٹیوٹ آف ٹیکنالوجی گوا نے انہیں ڈاکٹریٹ کی اعزازی ڈگری دی۔ 26 اکتوبر 2018ء کو سوراجیہ ایوارڈز، 2018ء کے موقع پر انہیں ڈاکٹر ایس پی مکھرجی اعزاز ملا۔

وفات 
17 مارچ 2019ء کو 63 برس کی عمر میں انتقال کر گئے، وہ لبلبے کے سرطان میں مبتلا تھے، ان کی وفات پنجی میں ان کی رہائش گاہ میں ہوئی۔ ان کی موت کا اعلان صدر بھارت، رام ناتھ کووند نے کیا تھا۔

حوالہ جات 

1955ء کی پیدائشیں
2019ء کی وفیات
اتر پردیش سے راجیہ سبھا کے ارکان
بھارت کے وزرائے دفاع
بھارت میں ریاستی جنازے
بھارت میں سرطان سے اموات
بھارتیہ جنتا پارٹی کے وزرائے اعلیٰ
راشٹریہ سویم سیوک سنگھ کے ارکان
راشٹریہ سویم سیوک سنگھ کے پرچارک
ضلع شمالی گوا کی شخصیات
کامنز زمرہ جس کا ربط ویکی ڈیٹا پر ہے
گوا سے بھارتیہ جنتا پارٹی کے سیاست دان
گوا قانون ساز اسمبلی کے ارکان
گوا کے وزرائے اعلیٰ
ماپوسا کی شخصیات
نریندر مودی کی وزارت
انڈین انسٹی ٹیوٹ آف ٹکنالوجی بمبئی کے فضلا
شخصیات جو دفتر میں انتقال کر گئے
Short description is different from Wikidata